Nr. L 143/32 De Europæiske Fællesskabers Tidende 30. 5. 84 RÅDETS FORORDNING (EØF) Nr. 1490/84 af 29. maj 1984 om tilpasning af visse bestemmelser i tiltrædelsesakten af 1979 som følge af en ændring af fællesskabsbestemmelserne for frugt og grønsager RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til tiltrædelsesakten af 1979, særlig artikel 72, stk. 2, under henvisning til forslag fra Kommissionen ()), under henvisning til udtalelse fra Europa-Parla- mentet (?), og ud fra følgende betragtninger : I artikel 75, stk. 2, i tiltrædelsesakten af 1979 fastsættes de nærmere regler for beregning af den fællesskabstil- budspris, der skal anvendes for visse frugter og grøn- sager fra Grækenland i overgangsperioden ; ved forordning (EØF) nr. 3284/83 (?) ændredes forord- ning (EØF) nr. 1035/72 (?), idet der blev foretaget visse ændringer i systemet til beregning af referencepriserne for visse frugter og grønsager ; anvendelsen af dette nye beregningssystem kan medføre en ændring af fællesskabstilbudsprisen ; i overensstemmelse med artikel 72, stk. 2, i tiltrædel- sesakten af 1979 må bestemmelserne i artikel 75, stk. 2, tilpasses for at opretholde den metode til beregning af referencepriserne, der var gældende ved begyndelsen af produktionsåret 1983/1984 — UDSTEDT FØLGENDE FORORDNING : Artikel 1 Uanset artikel 75, stk. 2, litra a), tredje punktum, i tiltrædelsesakten af 1979, må den årlige fællesskabstil- budspris for visse frugter og grønsager fra Grækenland ikke overstige niveauet for den referencepris, der følger af anvendelsen af den beregningsmetode, som var gældende ved begyndelsen af produktionsåret 1983/ 1984. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. maj 1984. På Rådets vegne G. LENGAGNE Formand () EFT nr. C 85 af 27. 3. 1984, s. 46. (?) Udtalelse afgivet den 24. maj 1984 (endnu ikke offentlig- gjort i EFT). () ÉFT nr. L 325 af 22. 11. 1983, s. 1. (") EFT nr. L 118 af 25. 5. 1972, s. 1.